### Beslutning

Godkendt.

### Sagsfremstilling

### Resume og sagens baggrund

Høng Varmeværk søger ved skrivelse af 4. oktober 2021 om garanti for lån på 6.500.000 kr. til finansiering af udskiftning af hovedledningsstrækninger, og direkte tilsluttede stikledninger på [adresse] og [adresse], samt udskiftning af ledningsstrækninger på [adresse] i Høng. Garantien søges til et 30-årigt lån hos Kommune-Kredit. Der er *ikke* forud for denne ansøgning været søgt om et byggelån.

Lovhjemmel: Pernille Winther.

### Indstillinger

Direktøren indstiller, at:

1. garanti for et 30-årigt lån hos Kommune-Kredit på 6.500.000 kr. godkendes
2. der vil blive beregnet garantiprovision på 0,55% af restgælden for nærværende og eksisterende lån pr. 31. december 2021 til betaling i december 2022.

Behandling

Økonomiudvalget, Kommunalbestyrelsen

### Sagsfremstilling

[adresse] har på baggrund af en tilstandsvurdering i samråd med DFP (Dansk Fjernvarmes Projektselskab) i gang sat arbejdet med renovering af fjernvarmeledninger i Høng. Vurderingen indikerede, at tilstanden på fjernvarmeledningerne var i dårlig stand og moden til udskiftning. Vurderingen blev underbygget af ledningsstrækningernes alder, en høj brudfrekvens og opfølgende undersøgelser i området.

De omfattede fjernvarmeledninger udskiftes som udgangspunkt til såkaldte twinledninger i isoleringsklasse ”serie 3”, hvilket forventes af reducere varmetabet med op til 60%, i forhold til gamle fjernvarmeledninger. Endvidere forventes en optimering af ledningsdimensioner at medføre forbedrede tryk- og temperatur forhold for forbrugerne, som derved får en bedre fjernvarmeforsyning, ligesom de nye rør vil give en højere forsyningssikkerhed.

Det renoverede ledningsnet forventes at have en reel levetid på +50 år.

Der er medsendt lånetilbud fra [adresse] for et 30-årigt fastforrentet lån på 6.500.000 kr. Investeringen afskrives over 30 år, sideløbende med afvikling af gælden. Herudover fremgår det af ansøgningen, at projektets effekt på selskabets økonomi og dermed på forbrugernes varmepriser anses for at være marginal. Finansieringen af projektet vil medføre en maksimal stigning i varmepriserne svarende til ca. 2%. En almindelig forbruger i et ”standardhus” vil således maksimalt opleve en stigning på den årlige varmeregning på 240,00 kr. inkl. moms som en konsekvens af dette projekt.

*Projektgodkendelse:*

Plan og Byg oplyser, at nærværende projekt *ikke* kræver en projektgodkendelse.

*Garantiprovision:*

Garantiprovision vil blive opkrævet jf. de principper, som Kommunalbestyrelsen godkendte på sit møde d. 31. maj 2018. [adresse] har fremsendt en behørig kreditvurdering, som udviser en ”stærk betalingsevne”, hvilket medfører en garantiprovision på 0,55%.

Garantiprovisionen vil således fremover blive opkrævet årligt med 0,55% af restgælden pr. 31. december. Dvs. den samlede restgæld for *alle* [adresse] lån – inkl. nærværende lån – vil blive opgjort pr. 31. december 2021.

Kalundborg Kommune har pr. 31. december 2020 givet kommunegaranti for i alt 65.195.26078 kr.

### Økonomiske konsekvenser

Garantien får kun bevillingsmæssige konsekvenser for kommunen, såfremt Høng Varmeværk ikke er i stand til at betale lånet. Garantien påvirker ikke den kommunale låneramme.